रात के अंधेरे में भी अचूक निशाना साधेगी पुलिस
पटना|रात केअंधेरे में भी अब बिहार पुलिस के अफसर या जवान अचूक निशाना साधेंगे। भीड़ के बीच भी सीधे टारगेट पर गोलियां दागेंगे। इसके लिए उन्हें लेजर गाइडेड अन्य अत्याधुनिक हथियारों से ट्रेनिंग दी जा रही है। ऐसा पहली बार हुआ है।
नेशनल पुलिस एकेडमी (हैदराबाद) से आई टीम ने बीएमपी परिसर में प्रोबेशनर एक आईपीएस आैर 29 डीएसपी को बदलते दौर में आतंकी-नक्सली खतरों के बीच शहरी सुरक्षा वीआईपी सिक्योरिटी की 10 दिनों की विशेष ट्रेनिंग दी है। इसी कड़ी में उन्हें रात के अंधेरे में फायरिंग के साथ ही खतरों के चक्रव्यूह को तोड़ने के गुर सिखाए गए। कार्यक्रम में डीजी (होमगार्ड) पीएन राय, डीजी (ट्रेनिंग) केएस द्विवेदी, एसपी (ट्रेनिंग-आईजी के सहायक) विकास वैभव, आईजी (ट्रेनिंग) एके अंबेडकर, एडीजी सुनील कुमार आदि मौजूद थे।
hin_Deva hin_Deva hin_Deva